《过灵山述怀》
宋代·岳霖

折腰为米本忧贫，流落天南瘴海滨。
千里云山空别恨，十年萍梗可伤神。
拊膺但觉丹心壮，览镜那堪白发新。
归去恩深知感激，只惭无德愧斯民。

作者简介：（1130—?）相州汤阴人，字及时，号商卿。岳飞第三子。官朝散大夫、敷文阁待制。岳飞下狱，秦桧令亲党搜其家，得御札数箧，存于左藏南库，霖请于孝宗还之。卒赠太中大夫。